CELEX: 32007R0004
Language: mt
Date: 2006-12-14 00:00:00
Title: Regolament (KE) Nru 4/2007 tal-Bank Ċentrali Ewropew ta’ l- 14 ta’ Diċembru 2006 li jemenda r-Regolament BĊE/2001/13 dwar il-karta tal-bilanċ kkonsolidata tas-settur ta’ l-istituzzjonijiet finanzjarji monetarji (BĊE/2006/20)

29.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               1
            
         REGOLAMENT (KE) Nru 4/2007 TAL-BANK ĊENTRALI EWROPEW
   ta’ l-14 ta’ Diċembru 2006
   li jemenda r-Regolament BĊE/2001/13 dwar il-karta tal-bilanċ kkonsolidata tas-settur ta’ l-istituzzjonijiet finanzjarji monetarji
   (BĊE/2006/20)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra r-Regolament tal-Kunsill (KE) Nru 2533/98 tat-23 ta’ Novembru 1998 dwar il-ġbir ta’ l-informazzjoni statistika mill-Bank Ċentrali Ewropew (1), b’mod partikolari l-Artikoli 5(1) u 6(4),
   Billi:
   
               (1)
            
            
               Ir-Regolament BĊE/2001/13 tat-22 ta’ Novembru 2001, dwar il-karta tal-bilanċ kkonsolidata tas-settur ta’ l-istituzzjonijiet finanzjarji monetarji (2) teħtieġ lill-istituzzjonijiet finanzjarji monetarji biex jirrappurtaw data statistika trimestrali kklassifikata skond il-pajjiż u l-valuta. Ir-Regolament BĊE/2001/13 għandu jiġi emendat biex jestendi l-obbligi ta' rappurtar għal data fir-rigward tal-Bulgarija u r-Rumanija li se jissieħbu fl-Unjoni Ewropea fl-1 ta’ Jannar 2007.
            
         
               (2)
            
            
               Skond ir-Regolament BĊE/2001/13, ir-rappurtar ta’ data trimestrali dwar pożizzjonijiet fil-konfront ta’ kontropartijiet residenti fit-territorji ta’ l-Istati Membri li adottaw l-euro huwa mandatorju. Għalhekk ir-Regolament BĊE/2001/13 għandu jiġi emendat biex jikkunsidra l-adozzjoni tas-Slovenja ta’ l-euro,
            
         ADOTTA DAN IR-REGOLAMENT:
   Artikolu 1
   Ir-Regolament BĊE/2001/13 huwa emendat kif ġej:
   
               1.
            
            
               Fl-Artikolu 4, il-paragrafu 2, il-kliem “bis-simbolu ‘#’” huma sostitwiti bil-kliem “bis-simbolu ‘#’ jew ‘*’”.
            
         
               2.
            
            
               L-Annessi I u V huma emendati skond l-Anness ma’ dan ir-Regolament.
            
         Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Magħmul fi Frankfurt am Main, 14 ta’ Diċembru 2006.
      
         
            Għall-Kunsill Governattiv tal-BĊE
         
         
            Il-President tal-BĊE
         
         Jean-Claude TRICHET
      
   
   
      (1)  ĠU L 318, 27.11.1998, p. 8.
   
      (2)  ĠU L 333, 17.12.2001, p. 1. Ir-Regolament kif emendat l-aħħar bir-Regolament BĊE/2004/21 (ĠU L 371, 18.12.2004, p. 42).
   
      ANNESS
      L-Annessi I u V mar-Regolament BĊE/2001/13 qed jiġu emendati kif ġej:
      
                  1.
               
               
                  L-Anness I qed jiġi emendat kif ġej:
                  
                              (a)
                           
                           
                              Is-Sezzjoni IV f’Parti 1 hija emendata kif ġej:
                              
                                          (i)
                                       
                                       
                                          fl-ewwel u t-tieni sentenza tal-paragrafu 6a, il-kliem “jew l-‘*’” huma sostitwiti bil-kliem “bis-simbolu ‘#’ jew ‘*’”;
                                       
                                    
                                          (ii)
                                       
                                       
                                          fl-ewwel u t-tieni sentenza tal-paragrafu 7a, il-kliem “jew l-‘*’” huma sostitwiti bil-kliem “bis-simbolu ‘#’ jew ‘*’”;
                                       
                                    
                                          (iii)
                                       
                                       
                                          fl-ewwel sentenza tal-paragrafu 9a, il-kliem “jew l-‘*’” huma sostitwiti bil-kliem “bis-simbolu ‘#’ jew ‘*’”.
                                       
                                    
                        
                              (b)
                           
                           
                              Il-Parti 2 qed tiġi emendata kif ġej:
                              
                                          (i)
                                       
                                       
                                          fit-Tabella 3, intitolata “Klassifikazzjoni tal-Pajjż”:
                                          
                                                      —
                                                   
                                                   
                                                      taħt l-intestatura “B. Stati Membri oħra parteċipanti (i.e. eskluż is-settur domestiku) + parti minn Ċ. Il-Bqija tad-Dinja (Stati Membri)”, żewġ kolonni, intitolati “BG” u “RO”, rispettivament, jiddaħħlu wara l-aħħar kolonna. Kull ċella f’kull waħda minn dawn iż-żewġ kolonni hija mmarkata bis-simbolu “*”;
                                                   
                                                
                                                      —
                                                   
                                                   
                                                      fil-kolonna intitolata “SI”, is-simbolu “#” huwa mħassar minn kull ċella;
                                                   
                                                
                                                      —
                                                   
                                                   
                                                      fin-“Nota Ġenerali” il-kliem “jew l-‘*’” qed jiġu sostitwiti bil-kliem “bis-simbolu ‘#’ jew ‘*’”;
                                                   
                                                
                                    
                                          (ii)
                                       
                                       
                                          fit-Tabella 4, intitolata “Klassifikazzjoni tal-valuta”:
                                          
                                                      —
                                                   
                                                   
                                                      taħt l-intestatura “Stati Membri valuti Other”, żewġ kolonni intitolati “BGN” u “RON”, rispettivament, jiddaħħlu wara l-aħħar kolonna. Kull ċella f’kull waħda minn dawn iż-żewġ kolonni hija mmarkata bis-simbolu “*”;
                                                   
                                                
                                                      —
                                                   
                                                   
                                                      il-kolonna intitolata “SIT”, hija mħassra;
                                                   
                                                
                                                      —
                                                   
                                                   
                                                      fin-“Nota Ġenerali” il-kliem “bis-simbolu ‘#’” qed jiġu sostitwiti bil-kliem “‘#’ jew is-simbolu ‘*’”.
                                                   
                                                
                                    
                        
            
                  2.
               
               
                  L-Anness V qed jiġi emendat kif ġej:
                  
                              (a)
                           
                           
                              il-paragrafi li ġejjin 1ċ, 1d u 1e qed jiddaħħlu:
                              
                                          “1c.
                                       
                                       
                                          Minkejja l-paragrafu 1, l-ewwel rappurtar skond dan ir-Regolament fir-rigward ta’ ċellel immarkati bis-simbolu ‘*’ jibda b’data trimestrali għall-perijodu li jispiċċa Marzu 2007.
                                       
                                    
                                          1d.
                                       
                                       
                                          Jekk il-BĊN rilevanti jiddeċiedi li ma jitlobx l-ewwel rappurtar ta’ data mhux importanti data li tibda bid-data trimestrali għall-perijodu li jispiċċa Marzu 2007, ir-rappurtar jibda 12–il xahar wara li jinforma lill-aġenti tar-rappurtar li data hija meħtieġa.
                                       
                                    
                                          1e.
                                       
                                       
                                          Minkejja l-paragrafu 1, l-ewwel rappurtar skond dan ir-Regolament fir-rigward tal-kolonna intitolata ‘SI’ fit-Tabella 3, skond l-intestatura ‘B. Stati Membri oħra parteċipanti (i.e. esluż is-settur domestiku) + parti minn Ċ. Il-Bqija tad-dinja (Stati Membri)’, tibda b’data trimestrali għall-perijodu li jispiċċa Marzu 2007.”
                                       
                                    
                        
                              (b)
                           
                           
                              Fil-paragrafu 2a il-kliem “jew l-‘*’” qed jiġu sostitwiti bil-kliem “bis-simbolu ‘#’ jew ‘*’”.